Սերգեյ Մավրոդի (պրոֆեսոր)

Սերգեյ Անատոլևիչ Մավրոդի (, , - 26 մարտ, 2018, Մոսկվա), ռուսական և հունական ծագման ռուս և ամերիկացի հեղինակ, ռեժիսոր, ստեղծագործական տնօրեն, գյուտարար։

Կենսագրություն 
Մավրոդին Մոսկվայից տեղափոխվել է Միացյալ Նահանգներ 1990 թվականին։ 1996 թվականին Միացյալ Նահանգների կառավարությունը նրան տրամադրել է Genius վիզա, իսկ մի քանի տարի անց նա ստացել է Ամերիկայի քաղաքացիություն։ 1990 թվականին Մավրոդին Մոսկվայի Գերասիմովի անվան կինեմատոգրաֆիայի համառուսական պետական ինստիտուտում ստացել է գեղեցիկ արվեստների մագիստրոսի կոչում։ Մավրոդիի ուսուցիչները եղել են Իվան Իվանով-Վանոն (Խորհրդային միության կինոռեժիսոր, հայտնի է որպես «պատրիարք ռուսական անիմացիայից») և Ստանիսլավ Սոկոլովը (կինոռեժիսոր, Էմմի մրցանակաբաշխության դափնեկիր)։

Մավրոդին իր ուսումը շարունակել է Չիկագոյի արվեստի ինստիտուտում, որտեղ 1992 թվականին ստացել է գեղեցիկ արվեստների մագիստրոսի երկրորդ կոչումը` որպես ձևավորող և համակարգչային անիմատոր։ Մավրոդիի գործունեությունը կապված էր ձևավորման տարբեր դիսցիպլինների հետ, այդ թվում` վեբ ձևավորման, HTML5 տեխնոլոգիայի, օգտատիրոջ ինտերֆեյսի ձևավորման, վիզուալ ձևավորման, ինտերակտիվ ձևավորման, կինոյի և անիմացիայի ձևավորման հետ։ Մավրոդին Չիկագոյի արվեստի ինստիտուտում  և DeVry  համալսարանում եղել է պրոֆեսոր։

1992 թվականին Մավրոդին համագործակցել է Էդուարդ Կացի հետ` ֆուտուրիստ-պոետ Վասիլի Կամենսկու «Հեռախոս» պոեմի վիզուալ թարգմանության ստեղծման գործում։ Պոեմը եղել է Կամենսկու «Տանգո կովերի հետ» բանաստեղծությունների գրքի մի մասը, որը հրատարակվել է 1914 թվականին։ Այդ վիզուալ թարգմանությունը հրապարակել է Փարիզ 1 Սորբոնի պանթեոն համալսարանը (Փարիզ)։

Գրքր և հրապարակումներ 
2012 թվականից Մավրոդիի անգլերեն գրքերը փափուկ կազմով հրապարակվել են ամերիկյան Ingram Content Group հրատարակիչների, Belisso կորպորացիայի և Ամազոն ընկերության կողմից` Amazon Kindle ձևաչափով։ Գրքի արտոնագիրը ձեռք էր բերվել նաև չինարեն` չինական գրքի շուկայի համար, որից հետո գիրքը հրապարակել է Post and Communication Press չինական ընկերությունը։ Հրատարակության համար կորեերեն արտոնագիրը ձեռք է բերել J-Pub հարավկորեական հրատարակչությունը։ Ըստ HTML5 Arena կայքի հրապարակումների` գիրքը նաև դասվում է HTML5 լավաագույն գրքերի շարքում։

Անգլերեն ընտրված գրքեր 
 ART-RESEAUX, թողարկում дю CERAP, Փարիզ 1 Սորբոնի պանթեոն համալսարան, Ֆրանսիա։ 1992 թվական։ ISBN 2-9506594-0-3: Կոլեկտիվ աշխատանք։
 Սերգեյ Մավրոդի։ Արվեստի վիզուալ ձևեր` ավանդականից թվային։ 2007 թվական։ ISBN 978-0-9833867-5-9:
 Sergey’s HTML5 և CSS3 Quick Reference: Black & White Edition: 2010 թվական։ ISBN 0-615-43891-1: 
 Sergey’s HTML5 և CSS3 Quick Reference: Color Edition: 2011 թվական։ ISBN 0-615-43321-9:
 Sergey’s HTML5 և CSS3 Quick Reference (երկրորդ հրատարակություն)։ 2012 թվական։ ISBN 0-9833867-2-2:
 Sergey’s HTML5 և CSS3: HTML5, CSS3 և API: (երրորդ հրատարակություն)։ 2013 թվական։ ISBN 0-9833867-4-9:
 Հեղինակային կինոյի համաշխարհային կինոալմանախ 2016 թվական։ ISBN 978-1532947582:

Գրքեր և հրապարակումներ ռուսերեն 
 «Գեղարվեստական կրթությունն Ամերիկայում», հեղինակ` Սերգեյ Մավրոդի։ Ճանապարհ դեպի էկրան, Գոսկինի պարբերականը։ 1990 թվական։
 «HTML5 և CSS3 Տեղեկատու (երրորդ հրատարակություն)»։ Հեղինակ` Սերգեյ Մավրոդի։ 2013 թվական, Պետերբուրգ։
 «Ժամանակակից արվեստը ռուսաստանում 2006-ից 2012 թվական»։ Հեղինակ` Յուլիա Հելման։ Նախաբանն ըստ Սերգեյ Մավրոդի։ 2013 թվական, Մոսկվա:ISBN 978-0983386797
 «Ժամանակակից արվեստը ռուսաստանում 2000-ից 2005 թվականը»։ Հեղինակ` Յուլիա Հելման։ Նախաբանն ըստ Սերգեյ Մավրոդի։ 2013 թվական, Մոսկվա։ ISBN 978-0983386766

Գրքեր այլ լեզուներով 
 Կորեերեն` HTML5 և CSS3 Quick Reference (երկրորդ հրատարակություն)։ 2013 թվական, J-Pub Publishing, Սեուլ (Կորեա)։ ISBN 9788994506463:
 Կորեերեն` HTML5 և CSS3 Quick Reference (երկրորդ հրատարակություն)։ 2013 թվական, Post and Communication Press, Պեկին, (Չինաստան)։ ISBN 978-7-115-32114-5:
 Ֆիներեն` HTML5 հավելված։ Pyry Lehdonvirta, Jukka K. Korpela, RPS Group: Ֆինլանդիա, 2013 ISBN 9789525001174: Ինֆոգրաֆիկան` Սերգեյ Մավրոդիի։

Կինոնկարիչ և ռեժիսոր 
1988 թվականին Մավրոդին որպես բեմադրող նկարիչ համատեղ աշխատել է խորհրդա-ամերիկյան «Կամուրջ» երաժշտական ֆիլմում, որը հայտնի է դարձել մամուլում և ստացել է բազմաթիվ մրցանակներ , ներառյալ Ամերիկյան հեռուստատեսային ակադեմիայի դրամաշնորհը, որը հայտնի է որպես College Emmy: Մավրոդին նաև եղել է 1990 թվականին նկարահանված «Հաղթահարելով բաժանումը» վավերագրական ֆիլմի առարկան, որը հնչունավորել է ամերիկացի հայտնի ռադիոհաղորդավար Քեյսի Քասեմը ():

1990 թվականին Մավրոդին կատարել է պրոդյուսերի և ռեժիսորի դերը «Վտանգավոր մոլորակ» ամինացիոն ֆիլմում, որը ստացել է պատվավոր մրցանակ միջազգային փառատոնի ժամանակ (Հյուսիսային Կարոլինա)։ Ֆիլմը ցուցադրվել է նաև ամերիկյան WTTW հեռուստաալիքով և Ռուսաստանի առաջին ալիքով 1991 թվականի օգոստոսի 31-ին։ «Վտանգավոր մոլորակ» ֆիլմը զբաղեցրել է երրորդ տեղը Չիկագոնյան կինոյում և Moving Image վիդեո փառատոնում։ Ֆիլմը պատմություն է այլմոլորակայինի մասին, որը եկել էր երկիր, բայց ողբերգականորեն մնում է աննկատ, մեզ հիշեցնելով, որ ամենաթանկ և երկար սպասված իրադարձությունը մարդկային պատմության մեջ կարող է լինել տխուր և սովորական միջադեպ։ Մավրոդիի հաջորդ անիմացիոն ֆիլմի` «Հովվերգության» երաժշտական շարքը ստեղծվել է Music Disques Dreyfus ընկերության հետ համագործակցության ընթացքում և ընդգրկել է Ժան Միշել Ժարի «L 'Оркестр Sous La Pluie» («Նվագախումբն անձրևի տակ») ստեղծագործությունը` Չինաստանում տեղի ունեցած համերգի ալբոմից (Les Concerts En Chine):

Մավրոդին եղել է միջազգային անիմացիոն կինոյի միության անդամ Միջին արևմուտքում և գլխավոր անիմացիոն ժյուրի Չիկագոյի կինոփառատոնում։ Սերգեյ Մավրոդին համարվում է Չիկագոյի հեղինակային ֆիլմի Բլոու-Ապ կինոփառատոնի հիմնադիրը և նախագահը։

Ֆիլմագրություն

Գյուտեր 
Սերգեյ Մավրոդին հրապարակել է իր հայտնագործությունները ԱՄՆ Հեղինակային իրավունքների և հեղինակային նշանների գերատեսչությունում։ Երկու արտոնագրերն էլ բջջային տեխնոլոգիաների ոլորտից են։

Ծանոթագրություններ

Արտաքին հղումներ 
 
  Amazon.com